CELEX: 62012CN0346
Language: lv
Date: 2012-07-19 00:00:00
Title: Lieta C-346/12 P: Apelācijas sūdzība, ko par Vispārējās tiesas (ceturtā palāta) 2012. gada 22. maija spriedumu lietā T-546/10 Nordmilch AG /Iekšējā tirgus saskaņošanas birojs (preču zīmes, paraugi un modeļi) 2012. gada 19. jūlijā iesniedza DMK Deutsches Milchkontor GmbH (agrāk — Nordmilch AG )

22.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 287/26
            
         Apelācijas sūdzība, ko par Vispārējās tiesas (ceturtā palāta) 2012. gada 22. maija spriedumu lietā T-546/10 Nordmilch AG/Iekšējā tirgus saskaņošanas birojs (preču zīmes, paraugi un modeļi) 2012. gada 19. jūlijā iesniedza DMK Deutsches Milchkontor GmbH (agrāk — Nordmilch AG)
   (Lieta C-346/12 P)
   2012/C 287/51
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: DMK Deutsches Milchkontor GmbH (agrāk — Nordmilch AG) (pārstāvis — W. Berlit, Rechtsanwalt)
   
      Citi lietas dalībnieki: Iekšējā tirgus saskaņošanas birojs (preču zīmes, paraugi un modeļi) un Lactimilk, SA
   
   
      Apelācijas sūdzības iesniedzējas prasījumi:
   
   
               —
            
            
               atcelt 2012. gada 22. maija sprieduma lietā T-546/10 rezolutīvās dalās 1) un 2) punktu;
            
         
               —
            
            
               pilnībā apmierināt pirmajās instancē izvirzītos prasījumus;
            
         
               —
            
            
               piespriest Lactimilk, SA atlīdzināt apelācijas sūdzības iesniedzējai visā tiesvedībā radušos izdevumus.
            
         
      Pamati un galvenie argumenti
   
   Pasūdzētais Vispārējās tiesas nolēmums esot jāatceļ tādēļ, ka Vispārējā tiesa kļūdaini ir konstatējusi līdzību starp apelācijas sūdzības iesniedzējas reģistrācijai pieteikto preču zīmi un Lactimilk SA preču zīmēm un tādējādi ar secinājumu, ka pastāv sajaukšanas iespēja, kļūdaini ir piemērojusi Regulas Nr. 40/94 8. panta 1. punkta b) apakšpunktu. Vispārējā tiesa kļūdaini neesot savstarpēji salīdzinājusi faktiski pretstatītās preču zīmes reģistrācijai pieteiktajā vai attiecīgi reģistrētajā rakstībā (proti, drukātiem lielajiem burtiem), bet gan ir pārbaudījusi sajaukšanas iespēju, ņemot vērā abas preču zīmes atšķirīgā rakstībā. Tādējādi Vispārējā tiesa ir sagrozījusi faktus. Turklāt Vispārējā tiesa kļūdaini ir uzskatījusi, ka reģistrētajā preču zīmē uzsvars tiek likts uz otro zilbi, lai gan reģistrētā preču zīme ir rakstīta drukātiem lielajiem burtiem, un līdz ar to arī no spāņu valodas viedokļa nevar būt runa par uzsvara likšanu tikai uz reģistrācijai pieteiktās preču zīmes otro zilbi.